Je Guillaumes de Bannens, chevaliers, fais savoir à touz... que je suis hons à la noble dame Lore, fame çay en arriers le noble baron Jehan, conte de Bourgoigne et seignour de Salins, sauve la featé Perron, signour de Chestellon, et Henry, signour de Jouz, et tieng de ly en fié les dous pars dou puy de Saynes et mon pré des Contours, et Hemadi et Berbin et son mais, et dous chasauz delez le mostier de Bannens; et ces choses sunt assises à Bannans. Et ledit fié hai je fait, pour mey et pour les miens, à ladite contesse, pour li et pour les siens. En tesmoignaige de ceste chose, à ma proiere et à ma requeste, li religioux et honorable home J., abbes dou Mont-Sainte-Marie, et Willermes, diens de Lons, hont mis lour seaux pendant en ces presentes lettres, en tesmoignaige de verité. Ce fut fait l’endemain des Bordes, l’an Nostre Seignour qui corroit par mil CC et sesante nuef.